pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-นโยบายเร่งด่วน ด้านการยกระดับศักยภาพของแรงงาน
วันอังคารที่ 29 กันยายน 2563
นโยบายเร่งด่วน ด้านการยกระดับศักยภาพของแรงงาน
วันอังคารทัี่ 30 กันยายน 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
นโยบายเร่งด่วนด้านการยกระดับศักยภาพของแรงงานของรัฐบาล ที่ดําเนินการมาตลอดระยะเวลา 1 ปี ประกอบด้วย การจัดการปัญหาแรงงานต่างด้าวและการค้ามนุษย์ เช่น ตรวจเรือประมงและแรงงานในภาคประมง ปรับปรุงข้อมูลและหนังสือคนประจําเรือสําหรับแรงงานต่างด้าว รวมถึงการปรับอัตราค่าจ้างที่สอดคล้องกับสมรรถนะแรงงาน และค่าจ้างตามมาตรฐานฝีมือทั้ง 83 สาขาอาชีพ ควบคู่กับการพัฒนาทักษะฝีมือแรงงานให้ตรงกับความต้องการของตลาดแรงงาน และมีความปลอดภัยในการทํางาน รวมถึงส่งเสริมให้แรงงานอิสระเข้าสู่ระบบประกันสังคมมาตรา 40 เพื่อความมั่นคงในชีวิต นอกจากนี้ ยังพัฒนาหลักสูตรอาชีวศึกษาระดับปริญญาตรีสายเทคโนโลยีหรือสายปฏิบัติการวิชาชีพใหม่ที่สอดคล้องกับอุตสาหกรรมเป้าหมายอีกด้วย
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-นายกรัฐมนตรี พร้อมคณะรัฐมนตรี มอบหนังสือมีค่าให้แก่โรงเรียนตำรวจตระเวนชายแดน โรงเรียนประถมศึกษาและมัธยมศึกษาในถิ่นทุรกันดาร และห้องสมุดประชาชนทั่วประเทศ
วันอังคารที่ 29 กันยายน 2563
นายกรัฐมนตรี พร้อมคณะรัฐมนตรี มอบหนังสือมีค่าให้แก่โรงเรียนตํารวจตระเวนชายแดน โรงเรียนประถมศึกษาและมัธยมศึกษาในถิ่นทุรกันดาร และห้องสมุดประชาชนทั่วประเทศ
นายกรัฐมนตรี พร้อมคณะรัฐมนตรี มอบหนังสือมีค่าให้แก่โรงเรียนตํารวจตระเวนชายแดน โรงเรียนประถมศึกษาและมัธยมศึกษาในถิ่นทุรกันดาร และห้องสมุดประชาชนทั่วประเทศ
วันที่ ๒๙ กันยายน ๒๕๖๓ เวลา ๐๘.๓๐ น. ก่อนการประชุมคณะรัฐมนตรี
พลเอก ประยุทธ์ จันทร์โอชา นายกรัฐมนตรี พร้อมคณะรัฐมนตรี มอบหนังสือมีค่าให้แก่โรงเรียนตํารวจตระเวนชายแดน โรงเรียนประถมศึกษาและมัธยมศึกษาในถิ่นทุรกันดาร และห้องสมุดประชาชนทั่วประเทศ เนื่องในโอกาสครบ ๑๒๐ ปี วันคล้ายวันพระราชสมภพ สมเด็จพระศรีนครินทราบรมราชชนนี เพื่อน้อมรําลึกในพระมหากรุณาธิคุณ ทั้งนี้ นายอิทธิพล คุณปลื้ม รัฐมนตรีว่าการกระทรวงวัฒนธรรม นําหนังสือมีค่าของกระทรวงวัฒนธรรมร่วมบริจาค โดยมอบให้กับนายกรัฐมนตรี เพื่อเข้าร่วมกิจกรรมดังกล่าวด้วย ณ ตึกสันติไมตรี ทําเนียบรัฐบาล
รัฐบาลไทย-ข่าวทำเนียบรัฐบาล-ผู้ช่วยรมว.วธ.ตรวจเยี่ยมชุมชนคุณธรรมน้อมนำหลักปรัชญาของเศรษฐกิจพอเพียงวัดท่าข้ามศรีดอนชัย จังหวัดเชียงราย
วันอังคารที่ 29 กันยายน 2563
ผู้ช่วยรมว.วธ.ตรวจเยี่ยมชุมชนคุณธรรมน้อมนําหลักปรัชญาของเศรษฐกิจพอเพียงวัดท่าข้ามศรีดอนชัย จังหวัดเชียงราย
ผู้ช่วยรมว.วธ.ตรวจเยี่ยมชุมชนคุณธรรมน้อมนําหลักปรัชญาของเศรษฐกิจพอเพียงวัดท่าข้ามศรีดอนชัย อําเภอเชียงของ จังหวัดเชียงราย
วันที่ ๒๙ กันยายน ๒๕๖๓ เวลา ๑๐.๐๐ น. นายปรเมศวร์ งามพิเชษฐ์ ผู้ช่วยรัฐมนตรีประจํากระทรวงวัฒนธรรม ตรวจเยี่ยมชุมชนคุณธรรมน้อมนําหลักปรัชญาของเศรษฐกิจพอเพียงวัดท่าข้ามศรีดอนชัย อําเภอเชียงของ จังหวัดเชียงราย โดยรับฟังการบรรยายสรุปผลการดําเนินงานของชุมชนคุณธรรมฯ วัดท่าข้ามศรีดอนชัย ประจําปี ๒๕๖๓ และแผนการดําเนินการฯ ประจําปี ๒๕๖๔ พร้อมทั้งมอบนโยบายการดําเนินงานชุมชนคุณธรรมน้อมนําหลักปรัชญาเศรษฐกิจพอเพียง ขับเคลื่อนด้วยพลัง “บวร” ให้แก่ประธาน และคณะกรรมการชุมชนคุณธรรมวัดท่าข้ามศรีดอนชัย โดยมี นายสุรเชษฐ์ ตุ้ยน้อย ปลัดอําเภออาวุโส พระครูสุจินวรคุณ ประธานชุมชนคุณธรรมฯ คณะกรรมการบริหารชุมชนคุณธรรมวัดท่าข้ามศรีดอนชัย วัฒนธรรมจังหวัดเชียงราย คณะผู้นํา เครือข่ายทางวัฒนธรรม หน่วยงานภาครัฐ และภาคเอกชน เข้าร่วม ณ วัดท่าข้ามศรีดอนชัย อําเภอเชียงของ จังหวัดเชียงราย
รัฐบาลไทย-ข่าวทำเนียบรัฐบาล-EXIM BANK ได้คะแนนประเมินคุณธรรมและความโปร่งใสในการดำเนินงานของหน่วยงานภาครัฐ (ITA)
วันอังคารที่ 29 กันยายน 2563
EXIM BANK ได้คะแนนประเมินคุณธรรมและความโปร่งใสในการดําเนินงานของหน่วยงานภาครัฐ (ITA)
EXIM BANK ได้คะแนนประเมินคุณธรรมและความโปร่งใสในการดําเนินงานของหน่วยงานภาครัฐ (ITA) สูงขึ้นถึงระดับสูงสุด (AA) ครอง “อันดับ 4” ของหน่วยงานรัฐวิสาหกิจ
EXIM BANK ได้คะแนนประเมินคุณธรรมและความโปร่งใสในการดําเนินงานของหน่วยงานภาครัฐ (ITA) สูงขึ้นถึงระดับสูงสุด (AA) ครอง “อันดับ 4” ของหน่วยงานรัฐวิสาหกิจ
ธนาคารเพื่อการส่งออกและนําเข้าแห่งประเทศไทย (EXIM BANK) ได้รับการประกาศผลคะแนนการประเมินคุณธรรมและความโปร่งใสในการดําเนินงานของหน่วยงานภาครัฐ (Integrity and Transparency Assessment: ITA) ประจําปีงบประมาณ 2563 ของสํานักงานคณะกรรมการป้องกันและปราบปราบการทุจริตแห่งชาติ (ป.ป.ช.) เป็นอันดับ 4
นายพิศิษฐ์ เสรีวิวัฒนา กรรมการผู้จัดการ EXIM BANK เปิดเผยว่า EXIM BANK ได้คะแนน ITA สูงขึ้น โดยเฉพาะหมวดของผู้มีส่วนได้ส่วนเสียภายนอก เป็นผลจากความมุ่งมั่นพัฒนาด้านคุณภาพการดําเนินงาน ประสิทธิภาพการสื่อสารและการปรับปรุงการทํางานเพิ่มมากขึ้น ทําให้คะแนนของ ITA ของ EXIM BANK เพิ่มสูงขึ้นจาก 89.76 คะแนนในปี 2562 เป็น 95.86 คะแนน ในปี 2563 อยู่ในระดับ AA อันดับที่ 4 จาก 53 หน่วยงานรัฐวิสาหกิจ
รัฐบาลไทย-ข่าวทำเนียบรัฐบาล-นโยบายเร่งด่วน การปรับสวัสดิการและพัฒนาคุณภาพชีวิตของประชาชน
วันอังคารที่ 29 กันยายน 2563
นโยบายเร่งด่วน การปรับสวัสดิการและพัฒนาคุณภาพชีวิตของประชาชน
วันอาทิตย์ที่ 29 กันยายน 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
ตลอดระยะเวลา 1 ปี ที่ผ่านมา รัฐบาลได้ปรับปรุงระบบสวัสดิการและพัฒนาคุณภาพชีวิตของประชาชน หลายด้าน ทั้งการช่วยเหลือผู้มีรายได้น้อยผ่านบัตรสวัสดิการแห่งรัฐ และปรับเพิ่มเบี้ยความพิการ จาก 800 บาท เป็น 1,000 บาท รวมถึงดูแลผู้ประกันตนภายใต้กฎหมายประกันสังคม โดยลดอัตราเงินสมทบทุกประเภทออกไปอีก 3 เดือน (ส.ค. – ต.ค. 63) และเพิ่มสิทธิประโยชน์กรณีว่างงาน นอกจากนี้ ยังเร่งรัดพัฒนาศักยภาพโรงพยาบาลส่งเสริมสุขภาพตําบล เพิ่มเงินรายได้ให้กับอาสาสมัครสาธารณสุขประจําหมู่บ้าน (อสม.) จาก 600 บาทเป็น 1,000 บาท เพิ่มการเข้าถึงบริการรักษาพยาบาลโดยจัดตั้งหน่วยบริการปฐมภูมิและเครือข่ายบริการปฐมภูมิแล้ว 1,112 แห่ง ทั่วประเทศ ครอบคลุมการดูแลประชาชนกว่า 12 ล้านคน
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-วิธีปรับพฤติกรรมเพื่อสุขอนามัยที่ดี
วันอังคารที่ 29 กันยายน 2563
วิธีปรับพฤติกรรมเพื่อสุขอนามัยที่ดี
มีวิธีการอย่างไรบ้างนะ
รัฐบาลไทย-ข่าวทำเนียบรัฐบาล-กระทรวงยุติธรรม ประชุมผู้บริหารหน่วยงานในสังกัดสำนักงานรัฐมนตรีและสำนักงานปลัดกระทรวงยุติธรรม ครั้งที่ ๖/๒๕๖๓
วันอังคารที่ 29 กันยายน 2563
กระทรวงยุติธรรม ประชุมผู้บริหารหน่วยงานในสังกัดสํานักงานรัฐมนตรีและสํานักงานปลัดกระทรวงยุติธรรม ครั้งที่ ๖/๒๕๖๓
กระทรวงยุติธรรม ประชุมผู้บริหารหน่วยงานในสังกัดสํานักงานรัฐมนตรีและสํานักงานปลัดกระทรวงยุติธรรม
ครั้งที่ ๖/๒๕๖๓
ในวันพฤหัสบดีที่ ๒๔ กันยายน ๒๕๖๓ เวลา ๑๓.๓๐ น.
ณ​ ห้องประชุมกระทรวงยุติธรรม ๑ ชั้น ๙ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ กรุงเทพมหานคร
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
เป็นประธานการประชุมผู้บริหารหน่วยงานในสังกัดสํานักงานรัฐมนตรีและสํานักงานปลัดกระทรวงยุติธรรม
ครั้งที่ ๖/๒๕๖๓ โดยมี นายวัลลภ นาคบัว รองปลัดกระทรวงยุติธรรม นายนิมิต ทัพวนานต์ ผู้ตรวจราชการกระทรวงยุติธรรม
ผู้บริหารหน่วยงานในสังกัดสํานักงานรัฐมนตรีและสํานักงานปลัดกระทรววงยุติธรรม เข้าร่วมฯ
เพื่อทราบสรุปผลการจัดแถลงข่าวผลการดําเนินงานของกระทรวงยุติธรรม รอบ ๑ ปี
ภายใต้ “โครงการสร้างการรับรู้และเผยแพร่ผลการนําความยุติธรรมสู่สาธารณชน”
ผลการจัดพิธีมอบเข็มเครื่องหมายยุติธรรมธํารง และเกียรติบัตร ประจําปี ๒๕๖๓
การเข้าร่วมจัดกิจกรรมภายในงาน JOB EXPO THAILAND 2020
การจัดสรรงบประมาณรายจ่ายประจําปี พ.ศ. ๒๕๖๔ และการใช้งบประมาณรายจ่ายประจําปี พ.ศ. ๒๕๖๓ ไปพลางก่อน
และการขับเคลื่อนการให้บริการประชาชนผ่านระบบ e-Service ของหน่วยงานภาครัฐ และการเข้ารับรางวัลเลิศรัฐ ประจําปี พ.ศ. ๒๕๖๓
ของ สํานักงานปลัดกระทรวงยตุิธรรม
****************************
รัฐบาลไทย-ข่าวทำเนียบรัฐบาล-นายกฯ พร้อมคณะรัฐมนตรี ร่วมมอบหนังสือมีค่าแก่โรงเรียนในสังกัดตำรวจตระเวนชายแดนและถิ่นทุรกันดาร
วันอังคารที่ 29 กันยายน 2563
นายกฯ พร้อมคณะรัฐมนตรี ร่วมมอบหนังสือมีค่าแก่โรงเรียนในสังกัดตํารวจตระเวนชายแดนและถิ่นทุรกันดาร
นายกฯ พร้อมคณะรัฐมนตรี ร่วมมอบหนังสือมีค่าแก่โรงเรียนในสังกัดตํารวจตระเวนชายแดนและถิ่นทุรกันดาร
พลเอก ประยุทธ์ จันทร์โอชา นายกรัฐมนตรี พร้อมด้วยคณะรัฐมนตรี และนายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) ร่วมมอบหนังสือมีค่าของคณะรัฐมนตรี ภายใต้กิจกรรมรับบริจาคหนังสือมีค่าของคณะรัฐมนตรี เพื่อมอบให้แก่โรงเรียนตํารวจตระเวนชายแดน โรงเรียนประถมศึกษาและมัธยมศึกษาในถิ่นทุรกันดาร และห้องสมุดประชาชน เนื่องในโอกาสครบ 120 ปี วันคล้ายวันพระราชสมภพสมเด็จพระศรีนครินทราบรมราชชนนี 21 ตุลาคม 2563 โดยมีน้องๆนักเรียนและผู้แทนจากกองบัญชาการตํารวจตระเวนชายแดนเป็นผู้รับมอบ ณ ทําเนียบรัฐบาล เมื่อวันที่ 29 กันยายน 2563
***************
รัฐบาลไทย-ข่าวทำเนียบรัฐบาล-กระทรวงยุติธรรม ขับเคลื่อนและติดตามงานแก้ไขปัญหาจังหวัดชายแดนภาคใต้
วันอังคารที่ 29 กันยายน 2563
กระทรวงยุติธรรม ขับเคลื่อนและติดตามงานแก้ไขปัญหาจังหวัดชายแดนภาคใต้
กระทรวงยุติธรรม ขับเคลื่อนและติดตามงานแก้ไขปัญหาจังหวัดชายแดนภาคใต้
ในวันศุกร์ที่ ๒๕ กันยายน ๒๕๖๓ เวลา ๑๐.๐๐ น. ณ โรงแรมหาดใหญ่ซิกเนเจอร์ อําเภอหาดใหญ่ จังหวัดสงขลา นายวัลลภ นาคบัว รองปลัดกระทรวงยุติธรรม เป็นประธานการประชุมเชิงปฏิบัติการเพื่อขับเคลื่อนและติดตามงานแก้ไขปัญหาจังหวัดชายแดนภาคใต้ ประจําปีงบประมาณ พ.ศ. ๒๕๖๓ ระดับพื้นที่ โดยมีนางสาวพัชรศรี ศรีเมือง ผู้อํานวยการกองยุทธศาสตร์และแผนงาน พร้อมด้วย นางสาววันรพี ขาวสะอาด หัวหน้ากลุ่มงานนโยบายและยุทธศาสตร์ด้านความมั่นคง
และผู้แทนจากหน่วยงานสังกัดกระทรวงยุติธรรมส่วนกลาง และในพื้นที่จังหวัดชายแดนภาคใต้
ภายในงานมีการสรุปผลการดําเนินงานตามแผนงานบูรณาการขับเคลื่อนการแก้ไขปัญหาจังหวัดชายแดนภาคใต้ ประจําปีงบประมาณ พ.ศ. ๒๕๖๓ รวมทั้งการบรรยายเรื่อง "แนวทางการขับเคลื่อนการดําเนินงานการแก้ไขปัญหาจังหวัดชายแดนภาคใต้ของกระทรวงยุติธรรม" และ "ความสอดคล้องการดําเนินงานของกระทรวงยุติธรรมกับแผนปฏิบัติการด้านการป้องกันและแก้ไชปัญหาความไม่สงบในจังหสัดชายแดนภาคใต้ พ.ศ. ๒๕๖๒ - ๒๕๖๕" นอกจากนี้ ยังมีการระดมความคิดเห็นเพื่อรับฟังและแลกเปลี่ยนปัญหา อุปสรรค และข้อเสนอแนะในการดําเนินงานแก้ไขปัญหาจังหวัดชายแดนภาคใต้ของกระทรวงยุติธรรม ประจําปีงบประมาณ พ.ศ. ๒๕๖๓ จากหน่วยงานในสังกัดกระทรวงยุติธรรมระดับพื้นที่
-----------------------
รัฐบาลไทย-ข่าวทำเนียบรัฐบาล-นโยบายเร่งด่วน การแก้ไขปัญหาทุจริตและประพฤติมิชอบในวงราชการฯ
วันอังคารที่ 29 กันยายน 2563
นโยบายเร่งด่วน การแก้ไขปัญหาทุจริตและประพฤติมิชอบในวงราชการฯ
วันอาทิตย์ที่ 28 กันยายน 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
ตลอดระยะเวลา 1 ปี ที่ผ่านมา รัฐบาลดําเนินการแก้ไขปัญหาทุจริตและประพฤติมิชอบในวงราชการทั้งฝ่ายการเมือง และฝ่ายราชการประจํา โดยนําเครื่องมือการประเมินคุณธรรมและความโปร่งใสในการดําเนินงานของหน่วยงานภาครัฐ หรือ ITA มาใช้เสริมสร้างระบบบริหารงานที่มีธรรมาภิบาลในภาครัฐ /พร้อมจัดให้มีหลักสูตรพัฒนาเจ้าหน้าที่สถาบันพัฒนาเจ้าหน้าที่ของรัฐฝ่ายพลเรือนจังหวัดชายแดนภาคใต้ ศอ.บต. หลักสูตรอบรมเชิงปฏิบัติการ “ยุวชนคนดี จังหวัดชายแดนภาคใต้” และข้าราชการจิตสาธารณะ เสริมสร้างประสิทธิภาพและพัฒนาคุณภาพชีวิตของข้าราชการในจังหวัดชายแดนภาคใต้ เป็นต้น นอกจากนี้ ยังส่งเสริมให้ภาคสังคม ภาคเอกชน และประชาชน เข้ามามีส่วนร่วมในการป้องกันและเฝ้าระวังการทุจริต ประพฤติมิชอบ อีกด้วย
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-สรรพากรเชื่อมโยงข้อมูลกับหน่วยงานภาครัฐและเอกชนพัฒนากระบวนงานทั้งระบบ สู่องค์กรคุณภาพการบริหารจัดการภาครัฐ 4.0
วันอังคารที่ 29 กันยายน 2563
สรรพากรเชื่อมโยงข้อมูลกับหน่วยงานภาครัฐและเอกชนพัฒนากระบวนงานทั้งระบบ สู่องค์กรคุณภาพการบริหารจัดการภาครัฐ 4.0
สรรพากรยกระดับคุณภาพองค์กร มุ่งสู่การบริหารจัดการภาครัฐ 4.0 เพิ่มขีดสมรรถนะสูงและทันสมัย โดยพัฒนาระบบการบริหารจัดการได้อย่างมีมาตรฐาน สามารถสร้างคุณค่าและสร้างนวัตกรรมให้ทันต่อความเปลี่ยนแปลงของโลก สนับสนุนข้อมูลให้ภาครัฐทุกภาคส่วน เชื่อมโยงข้อมูลกัน
รัฐบาลไทย-ข่าวทำเนียบรัฐบาล-นโยบายเร่งด่วน การให้ความช่วยเหลือเกษตรกรและพัฒนานวัตกรรม
วันอังคารที่ 29 กันยายน 2563
นโยบายเร่งด่วน การให้ความช่วยเหลือเกษตรกรและพัฒนานวัตกรรม
วันเสาร์ที่ 26 กันยายน 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
ตลอดระยะเวลา 1 ปี ที่ผ่านมา รัฐบาลได้ให้ความช่วยเหลือเกษตรกรและพัฒนานวัตกรรม กําหนดเป้าหมายให้เกษตรกรมีรายได้จากผลผลิตทางการเกษตรที่มีคุณภาพ เช่น จัดหาแหล่งน้ําบาดาลเพื่อการเกษตรและการอุปโภคบริโภคสร้างความมั่นคงระดับชุมชน /วิจัยและพัฒนาผลิตภัณฑ์ชีวภาพที่ใช้วัตถุดิบจากอ้อยและน้ําตาลทราย นํามาผลิตเอทานอล และส่งเสริมให้น้ํามันดีเซลหมุนเร็ว บี10 เป็นน้ํามันดีเซลพื้นฐานของประเทศ /ส่งเสริมการใช้ยางพาราสร้างความปลอดภัยทางถนน /เร่งศึกษาวิจัยและพัฒนาเทคโนโลยีการใช้กัญชา กัญชง และพืชสมุนไพรทางการแพทย์ นอกจากนี้ ยังกําหนดให้มีโครงการประกันรายได้พืชเศรษฐกิจ เช่น ข้าว มันสําปะหลัง ปาล์มน้ํามัน และข้าวโพดเลี้ยงสัตว์ เพื่อเป็นหลักประกันในช่วงที่ราคาสินค้าเกษตรตกต่ําอีกด้วย
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รมช.มนัญญา  มอบนโยบายในวันคล้ายวันสถาปนากรมส่งเสริมสหกรณ์ ครบรอบ 48 ปี
วันอังคารที่ 29 กันยายน 2563
รมช.มนัญญา  มอบนโยบายในวันคล้ายวันสถาปนากรมส่งเสริมสหกรณ์ ครบรอบ 48 ปี
รมช.มนัญญา  มอบนโยบายในวันคล้ายวันสถาปนากรมส่งเสริมสหกรณ์ ครบรอบ 48 ปี
เดินหน้าพัฒนาระบบสหกรณ์เข้มแข็ง กระจายรายได้สู่ชุมชน
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ กล่าวมอบนโยบายพร้อมให้โอวาทแก่ข้าราชการและบุคลากรของกรมส่งเสริมสหกรณ์ เนื่องในโอกาสวันคล้ายวันสถาปนากรมส่งเสริมสหกรณ์ ครบรอบ 48 ปี วันที่ 29 กันยายน 2563 ณ โรงแรมปรินซ์พาเลซ ถนนกรุงเกษม กรุงเทพฯ เพื่อพัฒนาสหกรณ์ ขับเคลื่อนงานตามนโยบายของกระทรวงเกษตรและสหกรณ์
รัฐมนตรีช่วยว่าการกระทรวงเกษตรและสหกรณ์ กล่าวว่า ตลอดปีงบประมาณ พ.ศ. 2563 กรมส่งเสริมสหกรณ์สามารถสนองงานเร่งด่วนตามนโยบายรัฐบาลในเรื่องสําคัญๆ ได้หลายเรื่อง ได้รับการยอมรับในระดับกระทรวงและระดับรัฐบาล ซึ่งนับเป็นเรื่องดีที่มีการนําสหกรณ์มาเป็นฐานสําคัญของการพัฒนาประเทศ และเป็นกลไกพัฒนาภาคการเกษตรไทย พร้อมสนับสนุนให้สหกรณ์มีความเข้มแข็ง สามารถเป็นองค์กรหลักในการช่วยเหลือ ดูแลบรรเทาปัญหาต่างๆ และคอยให้บริการเพื่อตอบสนองความต้องการแก่สมาชิก
“ขอให้ทุกท่าน ช่วยกันทํางานต่อไป เพื่อยกระดับสหกรณ์ให้มีมาตรฐานสูงขึ้น ให้มีความเข้มแข็ง ทั้งการทํางานเชิงการพัฒนา การส่งเสริม และงานตรวจการ และขอให้เน้นย้ําเรื่องการดําเนินการของสหกรณ์ให้มุ่งเน้นเรื่องกําไรคือการแบ่งปัน เนื่องจากสหกรณ์เป็นของสมาชิกทุกคน เพราะฉะนั้นประโยชน์ที่เกิดจากการดําเนินงานของสหกรณ์ควรจะต้องย้อนกลับไปหาสมาชิกสหกรณ์ให้มากที่สุด และการทําเกษตรอินทรีย์ เกษตรปลอดภัยและมีคุณภาพช่วยกันขับเคลื่อนนโยบายของรัฐ ไปสู่การปฏิบัติให้เกิดผลเป็นรูปธรรม เพื่อให้ประชาชนอยู่ดี กินดีมีสุข อย่างมั่นคงและยั่งยืน” รมช.มนัญญา กล่าว
ทั้งนี้ กรมส่งเสริมสหกรณ์ ถือเป็นหน่วยงานที่ทํางานใกล้ชิดกับเกษตรกรมากที่สุดหน่วยงานหนึ่ง สหกรณ์ถือเป็นองค์กรหลักของภาคการเกษตรในระดับพื้นที่ และเป็นฐานสําคัญของการพัฒนาระบบเศรษฐกิจและสังคมของประเทศ ในปี 2563 ได้เกิดสถานการณ์ต่าง ๆ ที่ส่งผลกระทบต่อทุกภาคส่วน เช่น สถานการณ์การแพร่ระบาดของ COVID-19 ที่มีผลกระทบทั้งในด้านเศรษฐกิจและผลกระทบต่อวิถีชีวิตของคนในประเทศ กระทรวงเกษตรและสหกรณ์จึงได้มีนโยบายที่จะบรรเทาปัญหาต่างๆ โดยได้มอบหมายให้กรมส่งเสริมสหกรณ์ดําเนินโครงการสําคัญ เช่น “โครงการนําลูกหลานเกษตรกรกลับบ้าน สานต่ออาชีพการเกษตร" สนับสนุนให้คนรุ่นใหม่จากนอกภาคการเกษตรคืนสู่ภาคการเกษตร "โครงการจัดตั้งซูเปอร์มาร์เก็ตสหกรณ์" จัดจําหน่าย และกระจายสินค้าทางการเกษตรที่มีคุณภาพ ปลอดภัย ในราคาที่เป็นธรรม ภายใต้สโลแกน Fresh From Farm by Co-op เป็นต้น ซึ่งได้รับความร่วมมือเป็นอย่างดีจากทุกภาคส่วนช่วยขับเคลื่อนให้นโยบายต่างๆ ดําเนินการได้อย่างมีประสิทธิภาพ
รัฐบาลไทย-ข่าวทำเนียบรัฐบาล-นายกรัฐมนตรีวางมาตรการเข้มด้านสาธารณสุข กักกัน ติดตาม ตรวจสอบ ก่อนเปิดรับนักท่องเที่ยวกลุ่มแรก ย้ำต้องถามความสมัครใจของประชาชนในพื้นที่ด้วย
วันอังคารที่ 29 กันยายน 2563
นายกรัฐมนตรีวางมาตรการเข้มด้านสาธารณสุข กักกัน ติดตาม ตรวจสอบ ก่อนเปิดรับนักท่องเที่ยวกลุ่มแรก ย้ําต้องถามความสมัครใจของประชาชนในพื้นที่ด้วย
นายกรัฐมนตรีวางมาตรการเข้มด้านสาธารณสุข กักกัน ติดตาม ตรวจสอบ ก่อนเปิดรับนักท่องเที่ยวกลุ่มแรก ย้ําต้องถามความสมัครใจของประชาชนในพื้นที่ด้วย
วันนี้ (29 ก.ย. 63) เวลา 13.30 น. ณ ตึกสันติไมตรี (หลังใน) ทําเนียบรัฐบาล หลังการประชุมคณะรัฐมนตรี
พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เผยวันนี้ ที่ประชุมคณะรัฐมนตรี หารือและอนุมัติโครงการต่าง ๆ เพื่อช่วยเหลือผู้มีรายได้น้อย หรือ ผู้ที่มีบัตรสวัสดิการแห่งรัฐ ซึ่งประชาชนต้องช่วยกันเรียนรู้เทคโนโลยีผ่านระบบสมาร์ทโฟนต่างๆ ด้วย เพื่อจะได้รับการช่วยเหลือจากทางรัฐได้สะดวกมากขึ้น
นายกรัฐมนตรียังย้ําถึงมาตรการผ่อนคลายเปิดรับนักท่องเที่ยวแบบพิเศษกลุ่มแรกเพื่อนําร่องนั้น ว่า รัฐบาลต้องการสอบถามความคิดเห็นของประชาชนโดยเฉพาะประชาชนในพื้นที่ก่อน เพราะการเดินหน้ามาตรการต้องอาศัยความร่วมมือของทุกภาคส่วนในการช่วยกันปฏิบัติ ทั้งนี้ รัฐบาลต้องหามาตรการที่เหมาะสม เพื่อดูแลประชาชนที่ได้รับความเดือดร้อนทางเศรษฐกิจ ไม่ใช่เป็นการเปิดประเทศ แต่ให้มีรายได้หลักจากการท่องเที่ยว โดยจํากัดจํานวนผู้เดินทางเข้าสู่ประเทศไทย โดยกลุ่มชาวต่างชาติที่เดินทางเข้ามา ต้องปฏิบัติตามกฎกติกาอย่างเข้มงวด มีการจํากัดพื้นที่ เข้าสู่การกักตัวใน State Quarantine สามารถติดตาม ควบคุม ดูแลได้ ผ่านแอปพลิเคชัน หรือการใส่ริสแบนด์ ทั้งนี้ ยังต้องติดตามประเมินผลเพื่อแก้ไขข้อบกพร่อง เช่นเดียวกับการผ่อนคลายมาตรการของสถานประกอบการ ร้านค้า การแข่งขันกีฬา หากกิจการ/กิจกรรรม ใดไม่ปฏิบัติตามกฎกติกาอย่างครบถ้วน ก็จะถูกปิดให้บริการชั่วคราวทันที เพื่อปรับปรุงแก้ไข
อย่างไรก็ตาม นายกรัฐมนตรีกล่าวว่ารัฐบาลทําได้เพียงขอความร่วมมือสายการบินต่างประเทศ ให้ขยายระยะเวลาเลื่อนตั๋วเดินทางระหว่างประเทศได้ถึง 31 ตุลาคม 2563 ซึ่งปัจจุบันมีเที่ยวบินที่รับคนไทยเดินทางกลับมาจากต่างประเทศ ชาวต่างชาติที่มี Work Permit เอกอัครราชทูต และการขนส่งสินค้า ยังไม่มีการให้เดินทางท่องเที่ยว เพราะต้องดูจากสถานการณ์การแพร่ระบาดของโควิด-19 ภายในประเทศและต่างประเทศก่อน กรณีทหารที่กลับปฏิบัติภารกิจรักษาสันติภาพในนามสหประชาชาติ ณ เซาท์ซูดาน ได้เข้าสู่กระบวนการกักตัวเพื่อสังเกตอาการเรียบร้อยแล้ว รวมถึงเตรียมการด้านสาธารณสุขสําหรับทหารที่จะไปเข้ารับการฝึกหรือปฏิบัติภารกิจที่ต่างประเทศตามพันธะสัญญาในอนาคตด้วย พร้อมแนะนําแนวทางปฏิบัติเพื่อลดการแพร่ระบาด ในประเทศที่ไปปฏิบัติภารกิจ
.........................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-นายกรัฐมนตรีกำชับสถานศึกษาระมัดระวังการลงโทษเด็กนักเรียน การรับน้อง ไม่ให้ใช้ความรุนแรงหรือกลั่นแกล้งโดยเด็ดขาด
วันอังคารที่ 29 กันยายน 2563
นายกรัฐมนตรีกําชับสถานศึกษาระมัดระวังการลงโทษเด็กนักเรียน การรับน้อง ไม่ให้ใช้ความรุนแรงหรือกลั่นแกล้งโดยเด็ดขาด
นายกรัฐมนตรีกําชับสถานศึกษาระมัดระวังการลงโทษเด็กนักเรียน การรับน้อง ไม่ให้ใช้ความรุนแรงหรือกลั่นแกล้งโดยเด็ดขาด
วันนี้ (29 ก.ย. 63) เวลา 13.30 น. ณ ตึกสันติไมตรี (หลังใน) ทําเนียบรัฐบาล หลังการประชุมคณะรัฐมนตรี
พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ตอบคําถามสื่อมวลชนถึงการเคลื่อนไหวชุมนุมว่า ขอให้อยู่ภายใต้กฎหมายและไม่ทําลายทรัพย์สินทางราชการ พร้อมกําชับให้หน่วยงานภาครัฐระมัดระวังในการปฏิบัติต่อประชาชน ทั้งนี้ รัฐบาลเปิดพื้นที่ให้ประชาชนให้แสดงความคิดเห็น แต่ขอความร่วมมือไม่เผยแพร่ข้อมูลเท็จ เพื่อลดแรงกดดันและความรุนแรงในสังคม พร้อมขอบคุณสื่อมวลชนที่เผยแพร่ข้อเท็จจริงให้ประชาชนได้ทราบ
นายกรัฐมนตรีกล่าวถึงการประชุมร่วมกันของรัฐสภาเพื่อพิจารณาญัตติร่างรัฐธรรมนูญแห่งราชอาณาจักรไทย แก้ไขเพิ่มเติม ซึ่งที่ประชุมรัฐสภามีมติเห็นชอบให้แต่งตั้งคณะกรรมาธิการศึกษาร่างแก้ไขรัฐธรรมนูญ เป็นเวลา 30 วัน เพื่อให้เกิดการพิจารณาร่วมกันของ 2 สภา ซึ่งต้องติดตามความคิดเห็นของ กมธ. ต่อไป โดยนายกรัฐมนตรียืนยันไม่มีอํานาจในการกํากับทั้ง 2 ฝ่าย เพราะสมาชิกรัฐสภาทุกท่านมีอิสระในการแสดงความคิดเห็น เพียงขอให้ยึดถือผลประโยชน์ของประเทศชาติและประชาชนเป็นหลัก
ในตอนท้าย นายกรัฐมนตรีฝากถึงบุคลากรทางการศึกษารวมทั้งสถาบันการศึกษาทุกระดับ ให้ระมัดระวังการลงโทษเด็กนักเรียน และการรับน้อง ต้องไม่ใช้ความรุนแรงหรือออกกําลังกายอย่างหักโหมโดยเด็ดขาด รวมถึงไม่ให้กลั่นแกล้งกัน (bully) ในสถานศึกษา โดยได้กําชับกระทรวงศึกษาธิการ หน่วยงานที่เกี่ยวข้อง สถาบันการศึกษาต่าง ๆ ให้ดูแลความเรียบร้อย แก้ไขปัญหาที่เกิดขึ้น เพราะปัจจุบัน โซเชียลมีเดียช่วยเผยแพร่ข้อมูล ทําให้สื่อสารออกไปอย่างรวดเร็ว อาจนําไปสู่การรวมกลุ่มของผู้ที่ไม่พอใจและเกิดการเรียกร้องได้
.....................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ชาวต่างชาติ 6 กลุ่ม ที่ ศบค.อนุญาตให้เดินทางเข้าประเทศไทยได้ มีประเภทใดบ้าง ??
วันอังคารที่ 29 กันยายน 2563
ชาวต่างชาติ 6 กลุ่ม ที่ ศบค.อนุญาตให้เดินทางเข้าประเทศไทยได้ มีประเภทใดบ้าง ??
ชาวต่างชาติ 6 กลุ่ม ที่ ศบค.อนุญาตให้เดินทางเข้าประเทศไทย ??
Q : ชาวต่างชาติ 6 กลุ่ม ที่ ศบค.อนุญาตให้เดินทางเข้าประเทศไทยได้ มีประเภทใดบ้าง ??
A : 1. นักกีฬาต่างชาติที่จะเดินทางเข้าร่วมการแข่งขันจักรยานทางไกลนานาชาติเฉลิมพระเกียรติ ช่วงวันที่ 6-16 ต.ค. 2563
2. นักบินและลูกเรือบริษัท การบินไทย ในเที่ยวบินรับส่งบุคคลกลับไทย
3.ผู้ที่ถือวีซ่าประเภทคนอยู่ชั่วคราว (NonImmigrant) ประเภทต่างๆ
4. ผู้ขอวีซ่าท่องเที่ยวสําหรับกลุ่ม Long Stay ตามที่ ครม.เห็นชอบหลักการ เมื่อ 15 ก.ย.2563 อยู่ได้ 90 วัน ต่อได้ 2 ครั้ง รวม 270 วัน
5. ผู้ถือบัตร APEC Card โดยจะเลือกประเทศที่เสี่ยงน้อย อาทิ นิวซีแลนด์ ออสเตรเลีย สิงคโปร์ มาเลเซีย เกาหลีใต้ ญี่ปุ่น จีน ฮ่องกง
6. ที่ประสงค์จะพํานักในประเทศไทยในระยะเวลาสั้นและระยะยาว โดยอยู่ได้ 60 วัน สามารถขอต่อได้อีก 30 วัน ต้องมีบัญชีฝากย้อนหลัง 6 เดือน เทียบเป็นเงินไทยไม่ต่ํากว่า 500,000 บาท โดย ก.ต่างประเทศ จะเป็นผู้พิจารณาอนุญาต
รัฐบาลไทย-ข่าวทำเนียบรัฐบาล-ครม.ผ่าน “โครงการคนละครึ่ง” “โครงการเพิ่มกำลังซื้อให้แก่ผู้มีบัตรสวัสดิการแห่งรัฐ” กระตุ้นการบริโภคภาคครัวเรือน และช่วยเหลือผู้มีบัตรสวัสดิการแห่งรัฐ เพิ่มอีก 3 เดือน
วันอังคารที่ 29 กันยายน 2563
ครม.ผ่าน “โครงการคนละครึ่ง” “โครงการเพิ่มกําลังซื้อให้แก่ผู้มีบัตรสวัสดิการแห่งรัฐ” กระตุ้นการบริโภคภาคครัวเรือน และช่วยเหลือผู้มีบัตรสวัสดิการแห่งรัฐ เพิ่มอีก 3 เดือน
คณะรัฐมนตรีผ่าน “โครงการคนละครึ่ง” “โครงการเพิ่มกําลังซื้อให้แก่ผู้มีบัตรสวัสดิการแห่งรัฐ” กระตุ้นการบริโภคภาคครัวเรือน และช่วยเหลือผู้มีบัตรสวัสดิการแห่งรัฐ เพิ่มอีก 3 เดือน
นายอนุชา บูรพชัยศรี โฆษกประจําสํานักนายกรัฐมนตรี เผยคณะรัฐมนตรีทราบผลการพิจารณาของคณะกรรมการกลั่นกรองการใช้จ่ายเงินกู้ เพื่อส่งเสริมและกระตุ้นการบริโภคภาคครัวเรือนและการลงทุนต่างๆ ของภาคเอกชน โดยหวังให้สภาวะการบริโภคและการลวงทุนกลับเข้าสู่ระดับปกติโดยเร็ว มีโครงการต่างๆ ดังนี้
1. “โครงการคนละครึ่ง” ในลักษณะการร่วมจ่าย (Co-pay) ระหว่างประชาชนที่เข้าร่วมโครงการและรัฐบาล โดยจะสนับสนุนค่าอาหาร เครื่องดื่ม และสินค้าทั่วไป ผู้ได้รับสิทธิตามโครงการเป็นประชาชนสัญชาติไทยที่มีอายุ 18 ปีขึ้นไป ไม่เกิน 10 ล้านคน ภาครัฐจะสนับสนุนโยร่วมจ่ายค่าอาหาร เครื่องดื่มและสินค้าทั่วไป ไม่รวมสลากกินแบ่ง เครื่องดื่มแอลกอฮอล์ ยาสูบและบริการต่าง ๆ ร้อยละ 50 ไม่เกิน 150 บาทต่อคนต่อวันหรือไม่เกิน 3,000 บาทต่อคน ผ่าน g-wallet (“เป๋าตัง” สําหรับประชาชน และ “ถุงเงิน” สําหรับร้านค้า) ระยะเวลา 3 เดือน ตั้งแต่ตุลาคม- 31ธันวาคม 2563 โดยมีวงเงินจํานวน 30,000.0000 ล้านบาท ซึ่งคาดว่าจะช่วยลดภาระค่าใช้จ่ายของประชาชน 10 ล้านคน สร้างรายได้ให้กับผู้ประกอบการรายย่อยอย่างน้อย 100,000 ร้านค้า เงินหมุนเวียนในระบบเศรษฐกิจ 60,000 ล้านบาท ส่งผลให้ GDP ขยายตัวร้อยละ 0.18
2. โครงการเพิ่มกําลังซื้อให้แก่ผู้มีบัตรสวัสดิการแห่งรัฐ เพิ่มวงเงินค่าซื้อสินค้าบริโภคอุปโภคที่จําเป็นจากร้านธงฟ้าราคาประหยัดพัฒนาเศรษฐกิจท้องถิ่น (ร้านธงฟ้า) จํานวน 500 บาท/คน/เดือน เป็นระยะเวลา 3 เดือน โดยเป็นกลุ่มผู้มีบัตรสวัสดิการแห่งรัฐ จํานวน 13,948,518 คน วงเงิน 20,922.7770 ล้านบาท รวมระยะเวลา 3 เดือน ตั้งแต่ตุลาคม - ธันวาคม 2563 เนื่องจากกลุ่มผู้มีบัตรฯ ได้รับผลกระทบจากสถานการณ์การระบาดของโรคติดเชื้อไวรัสโคโรนา 2019 ทําให้มีรายได้ลดลงและไม่สามารถหารายได้จากแหล่งอื่นมาทดแทนได้ โครงการ ฯ จะทําให้ผู้มีบัตรสวัสดิการแห่งรัฐ ทั้ง 13,948,518 คนได้รับการช่วยเหลือ เยียวยา เพิ่มกําลังซื้อ และลดภาระค่าใช้จ่ายในการซื้อสินค้าบริโภคอุปโภคที่จําเป็น รวมทั้งยังก่อให้เกิดการใช้จ่ายในท้องถิ่นผ่านร้านธงฟ้าฯ อีกด้วย
3 ปรับปรุงคุณสมบัติผู้จบการศึกษาใหม่ที่เข้าร่วมโครงการส่งเสริมการจ้างงานใหม่สําหรับผู้จบการศึกษาใหม่โดยภาครัฐและเอกชน ที่เข้าร่วมโครงการ ฯ จากเดิม “มีสัญชาติไทยและไม่เคยอยู่ในระบบประกันสังคม” เป็น “มีสัญชาติไทยและไม่เคยอยู่ในระบบประกันสังคม ยกเว้นกรณีผู้จบการศึกษาใหม่ที่อยู่ในระบบประกันสังคม เนื่องจากการทํางานนอกเวลาเรียน (Part time) ในระหว่างที่กําลังศึกษา” ทั้งนี้ เพื่อช่วยให้นักศึกษาที่มีฐานะยากจน ยังไม่จบการศึกษาและต้องหารายได้พิเศษโดยทํางานนอกเวลาเรียนหรือ Part time ที่มีชื่ออยู่ในระบบประกันสังคมสามารถเข้าร่วมโครงการได้ เกิดการจ้างงานตามเป้าหมายที่กําหนด
4 โครงการจัดหาครุภัณฑ์เครื่องฉายรังสีสําหรับแก้ปัญหาผลกระทบจาก COVID-19 (ตามมติคณะรัฐมนตรีเมื่อวันที่ 22 กันยายน 2563) อนุมัติโครงการจัดหาครุภัณฑ์เครื่องฉายรังสีสําหรับแก้ปัญหาผลกระทบจาก COVID-19 ของกระทรวงสาธารณสุข กรอบวงเงินรวม 878.20 ล้านบาท
......................
รัฐบาลไทย-ข่าวทำเนียบรัฐบาล-ครม.เห็นชอบรฟท. จัดตั้งบริษัทลูกบริหารสินทรัพย์ พร้อมกู้เงิน 200 ล้านบาทเป็นทุนจดทะเบียน
วันอังคารที่ 29 กันยายน 2563
ครม.เห็นชอบรฟท. จัดตั้งบริษัทลูกบริหารสินทรัพย์ พร้อมกู้เงิน 200 ล้านบาทเป็นทุนจดทะเบียน
คณะรัฐมนตรีเห็นชอบการรถไฟแห่งประเทศไทย จัดตั้งบริษัทลูกบริหารสินทรัพย์ พร้อมกู้เงิน 200 ล้านบาทเป็นทุนจดทะเบียน
น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า คณะรัฐมนตรี (ครม.) เห็นชอบให้การรถไฟแห่งประเทศไทย (รฟท.) จัดตั้งบริษัทลูกเพื่อบริหารทรัพย์สินของรฟท. โดยใช้ชื่อว่า บริษัท รถไฟพัฒนาสินทรัพย์ จํากัด มีทุนจดทะเบียน 200 ล้านบาท โดยเห็นชอบให้รฟท. กู้ยืมเงินจํานวน 200 ล้านบาท เพื่อนํามาลงทุนเป็นทุนจดทะเบียนด้วย โดยที่รฟท.รับภาระต้นเงินกู้ ดอกเบี้ย และค่าใช้จ่ายในการกู้เงิน มีกระทรวงการคลังเป็นผู้ค้ําประกันการกู้เงินรวมถึงพิจารณาวิธีการรกู้เงิน เงื่อนไข และรายละเอียดตามคความเหมาะสม
ทั้งนี้กระทรวงคมนาคมรายงานถึงความจําเป็นในการจัดตั้งบริษัทลูกในครั้งนี้ว่า รฟท. มีที่ดินที่ไม่ได้ใช้เพื่อการเดินรถจํานวน 38,469 ไร่ มูลค่าประมาณ 300,000 ล้านบาท แต่มีรายได้ผลตอบแทนจากการบริหารสินทรัพย์ประมาณปีละ 2,400 ล้านบาท หรือคิดเป็นร้อยละ 1ของมูลค่าสินทรัพย์ เนื่องจากการบริหารสินทรัพย์ไม่ใช่กิจกรรมหลักที่รฟท.มีความชํานาญเฉพาะด้าน ทําให้ไม่สามารถนําสินทรัพย์ที่มีอยู่มาบริหารจัดการได้อย่างเต็มประสิทธิภาพ จึงมีความจําเป็นที่ต้องจัดตั้งองค์กรขึ้นมาใหม่เพื่อบริหารสินทรัพย์เป็นกิจกรรมหลัก
สําหรับรายได้ของบริษัท รถไฟพัฒนาสินทรัพย์ จํากัด จะมาจาก 3 ส่วนคือ 1.รายได้จากค่ารับจ้างบริหารสัญญาเช่าเดิมจํานวน 15,270 สัญญา โดยสินทรัพย์ทั้งหมดยังคงเป็นของรฟท. 2.รายได้จากการให้เช่าช่วง ร่วมทุน หรือพัฒนาที่ดินเดิมที่หมดอายุสัญญา 3.รายได้จากโครงการร่วมลงทุนกับเอกชนและการพัฒนาพื้นที่ดินเปล่าแปลงอื่นๆ และในอนาคตอาจมีรายได้จากการขายกระแสเงินสดในอนาคตให้กับกองทรัสต์เพื่อการลงทุนในอสังหาริมทรัพย์
ส่วนผลประโยชน์ที่รฟท.จะได้รับนั้น รฟท.จะมีรายได้จากบริษัท รถไฟพัฒนาสินทรัพย์ จํากัด มาลดภารระหนี้สิน โดยประมาณการผลตอบแทนที่รฟท.จะได้รับในระยะเวลา 30 ปี จะอยู่ที่ 631,628 ล้านบาท เพียงพอที่จะนํามาแก้ไขปัญหาหนี้สินในปัจจุบัน ซึ่งข้อมูล ณ วันที่ 31 ธ.ค.2562 มีภาระหนี้สินรวม 177,611 ล้านบาท
......................
รัฐบาลไทย-ข่าวทำเนียบรัฐบาล-รัฐบาลเดินหน้าพัฒนาพื้นที่ EEC ครม. เห็นชอบการลงทุนโครงการพัฒนานิคมอุตสาหกรรม Smart Park จังหวัดระยอง 1.3 พันไร่ มูลค่า 2.3 พันล้านบาท
วันอังคารที่ 29 กันยายน 2563
รัฐบาลเดินหน้าพัฒนาพื้นที่ EEC ครม. เห็นชอบการลงทุนโครงการพัฒนานิคมอุตสาหกรรม Smart Park จังหวัดระยอง 1.3 พันไร่ มูลค่า 2.3 พันล้านบาท
รัฐบาลเดินหน้าพัฒนาพื้นที่ EEC คณะรัฐมนตรี เห็นชอบการลงทุนโครงการพัฒนานิคมอุตสาหกรรม Smart Park จังหวัดระยอง 1.3 พันไร่ มูลค่า 2.3 พันล้านบาท
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 29 กันยายน 2563 ว่า ครม. เห็นชอบการลงทุนโครงการพัฒนานิคมอุตสาหกรรม Smart Park จังหวัดระยอง พื้นที่รวม 1,383 ไร่ มูลค่าประมาณ 2,370 ล้านบาท ตามที่กระทรวงอุตสาหกรรมเสนอ เพื่อตอบสนองนโยบายของรัฐบาลสําหรับการลงทุนในพื้นที่พัฒนาระเบียงเศรษฐกิจภาคตะวันออก (EEC) โดยมีรายละเอียดดังนี้
1.โครงการพัฒนานิคมอุตสาหกรรม Smart Park ตั้งอยู่ในตําบลห้วยโป่ง อําเภอเมือง จังหวัดระยอง มีระยะทางห่างจากท่าเรืออุตสาหกรรมมาบตาพุด 7 กิโลเมตร สนามบินนานาชาติอู่ตะเภา 17 กิโลเมตร ท่าเรือพาณิชย์สัตหีบ 29 กิโลเมตร ท่าเรือแหลมฉบัง 53 กิโลเมตร และสนามบินนานาชาติสุวรรณภูมิ 150 กิโลเมตร เนื้อที่โครงการทั้งหมด 1,383 ไร่
2.แบ่งการใช้ประโยชน์ที่ดินออกเป็น 1) พื้นที่อุตสาหกรรม จํานวน 621.55 ไร่ 2) พื้นที่พาณิชยกรรม จํานวน 150.54 ไร่ 3) พื้นที่สาธารณูปโภค เช่น พื้นที่จอดรถส่วนกลาง ระบบผลิตน้ําประปา ระบบบําบัดน้ําเสีย สถานีไฟฟ้าย่อย และถนน จํานวน 373.35 ไร่ และ4)พื้นที่สีเขียวและแนวกันชน จํานวน 238.32 ไร่
3.เป้าหมายของโครงการจะมุ่งเน้นกลุ่มอุตสาหกรรมเป้าหมาย (New S-Curve) ได้แก่ กลุ่มอุตสาหกรรมหุ่นยนต์กลุ่มอุตสาหกรรมการบินและโลจิสติกส์ กลุ่มอุตสาหกรรมดิจิทัล และกลุ่มอุตสาหกรรมการแพทย์
4.ผลการวิเคราะห์ความเหมาะสมทางการเงินและเศรษฐกิจของโครงการระยะเวลา 30 ปี มีความคุ้มทุนในทางการเงินและมีความคุ้มค่าทางเศรษฐศาสตร์ โดยมีมูลค่าปัจจุบันสุทธิ (NPV) เท่ากับ 585.74 ล้านบาท อัตราผลตอบแทนของโครงการ (IRR) ร้อยละ 8.91 ซึ่งมากกว่าต้นทุนถัวเฉลี่ย ถ่วงน้ําหนักของเงินทุน (WACC) ของ กนอ. (ร้อยละ 7.25) และมีระยะเวลาคืนทุน 14 ปี
นางสาวรัชดา กล่าวเพิ่มเติมว่า โครงการนี้จะใช้เวลาก่อสร้างระบบสาธารณูปโภคต่าง ๆ ประมาณ 3 ปี และจะจัดทําแผนการตลาดเพื่อเชิญชวนผู้ประกอบการและนักลงทุน โดยคาดว่าพื้นที่จะถูกเช่าหมดภายใน 4 ปี หลังจากก่อสร้างแล้วเสร็จ และเมื่อโครงการแล้วเสร็จ จะเกิดการจ้างงานประมาณ 7,459 คน มีเงินหมุนเวียนในระบบเศรษฐกิจพื้นที่ประมาณ 1,342 ล้านบาทต่อปี ทั้งนี้ นายกรัฐมนตรีได้กําชับให้ทุกกระทรวงและหน่วยงานที่เกี่ยวข้องจะต้องยึดหลักการดูแลสิ่งแวดล้อมและหลักสิทธิมนุษยชน ทุกส่วนราชการจะต้องเข้มงวดในเรื่องการติดตามและประเมินผล เพื่อไม่ให้เกิดผลกระทบกับประชาชน
........................
รัฐบาลไทย-ข่าวทำเนียบรัฐบาล-กระทรวงยุติธรรม พิจารณาค่าตอบแทนผู้เสียหาย และค่าทดแทนและค่าใช้จ่ายแก่จำเลยในคดีอาญา ครั้งที่ ๙/๒๕๖๓
วันอังคารที่ 29 กันยายน 2563
กระทรวงยุติธรรม พิจารณาค่าตอบแทนผู้เสียหาย และค่าทดแทนและค่าใช้จ่ายแก่จําเลยในคดีอาญา ครั้งที่ ๙/๒๕๖๓
กระทรวงยุติธรรม พิจารณาค่าตอบแทนผู้เสียหาย และค่าทดแทนและค่าใช้จ่ายแก่จําเลยในคดีอาญา ครั้งที่ ๙/๒๕๖๓
ในวันพฤหัสบดีที่ ๒๔ กันยายน ๒๕๖๓ เวลา ๐๙.๓๐ น. ณ​ ห้องประชุมกระทรวงยุติธรรม ๑ ชั้น ๙ ศูนย์ราชการเฉลิมพระเกียรติฯ อาคารราชบุรีดิเรกฤทธิ์ กรุงเทพมหานคร ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมคณะกรรมการพิจารณาค่าตอบแทนผู้เสียหาย และค่าทดแทนและค่าใช้จ่ายแก่จําเลยในคดีอาญา ครั้งที่ ๙/๒๕๖๓ ในระบบประชุมทางไกลผ่านจอภาพ (Video Conference) โดยมี​ นายเรืองศักดิ์ สุวารี อธิบดีกรมคุ้มครองสิทธิและเสรีภาพ พร้อมด้วย คณะกรรมการผู้ทรงคุณวุฒิ ข้าราชการ และเจ้าหน้าที่ที่เกี่ยวข้อง เข้าร่วมฯ เพื่อรับทราบสถิติภาพรวมและการดําเนินการเชิงรุกแจ้งสิทธิไปยังพนักงานสอบสวนทั่วประเทศ ประจําปี ๒๕๖๓ รายงานผลการติดตามให้ความช่วยเหลือผู้เสียหายคดีความผิดเกี่ยวกับเพศตามข้อสั่งการของคณะกรรมการ พร้อมทั้งพิจารณาให้ความช่วยเหลือจํานวน ๖๙ เรื่อง โดยแบ่งเป็นเรื่องสืบเนื่อง จํานวน ๒ เรื่อง กรณีผู้เสียหายอุทธรณ์คําวินิจฉัยคณะอนุกรรมการ จํานวน ๓๐ เรื่อง และกรณีจําเลย จํานวน ๓๗ เรื่อง
ทั้งนี้​ เป็นการคุ้มครองสิทธิเสรีภาพให้แก่ผู้เสียหายและจําเลยในคดีอาญา​ ตามพระราชบัญญัติค่าตอบแทนผู้เสียหาย​ และค่าทดแทนและค่าใช้จ่ายแก่จําเลยในคดีอาญา​ พ.ศ.​ ๒๕๔๔​ และที่แก้ไขเพิ่มเติม​ (ฉบับที่​ ๒) พ.ศ.​ ๒๕๕๙​ ให้ได้รับการช่วยเหลือเยียวยาตามหลักสิทธิมนุษยชนและมาตรฐานสากล
รัฐบาลไทย-ข่าวทำเนียบรัฐบาล-กระทรวง​ยุติธรรม​ ร่วมงานมหกรรมช่วยคนว่างงาน คนตกงาน นักศึกษาจบใหม่ กว่า ๑ ล้านอัตรา ​ภายในงาน​ Job Expo Thailand ๒๐๒๐
วันอังคารที่ 29 กันยายน 2563
กระทรวง​ยุติธรรม​ ร่วมงานมหกรรมช่วยคนว่างงาน คนตกงาน นักศึกษาจบใหม่ กว่า ๑ ล้านอัตรา ​ภายในงาน​ Job Expo Thailand ๒๐๒๐
กระทรวง​ยุติธรรม​ ร่วมงานมหกรรมช่วยคนว่างงาน คนตกงาน นักศึกษาจบใหม่ กว่า ๑ ล้านอัตรา ​ภายในงาน​ Job Expo Thailand ๒๐๒๐
ในวันเสาร์​ที่​ ๒๖ กันยายน ๒๕๖๓​ เวลา ๑๕.๐๐ น. ณ บริเวณเวทีกลาง ฮอลล์ ๙๘​- ๙๙ ศูนย์นิทรรศการและการประชุมไบเทค บางนา​ พลเอกประยุทธ์ จันทร์โอชา นายกรัฐมนตรี เป็นประธานในพิธีเปิดงาน Job Expo Thailand ๒๐๒๐ โดยมี นายสมศักดิ์​ เทพสุทิน​ รัฐมนตรี​ว่าการ​กระทรวงยุติธรรม​ พร้อมด้วย​ ศาสตราจารย์พิเศษวิศิษฏ์ วิศิษฏ์สรอรรถ​ ปลัดกระทรวงยุติธรรม และผู้ที่​เกี่ยวข้อง​ เข้าร่วมพิธีเปิดงานฯ
สําหรับ​งานดังกล่าว​ จัดขึ้นเพื่อส่งเสริมการจ้างงานใหม่สําหรับนักศึกษาจบใหม่ โดยภาครัฐ วิสาหกิจและเอกชน ส่งเสริมการจ้างงานเพิ่มเติมเพื่อทดแทนแรงงานต่างด้าว การรักษาการจ้างงานเดิม
จากนั้น นายกรัฐมนตรีได้กล่าวเปิดงาน ใจความว่า “การจัดงานในครั้งนี้จะเห็นได้ว่ามีการจัดกิจกรรมต่างๆ ตอบสนองกับยุทธศาสตร์ชาติทั้งในด้านการพัฒนาและเสริมสร้างศักยภาพทรัพยากรมนุษย์ที่มีเป้าหมายในการพัฒนาคนในทุกมิติ ทําให้วัยแรงงานได้รับยกระดับจากผู้ใช้แรงงาน เป็นผู้ใช้พลังสมอง ที่สามารถเข้าถึงแหล่งทุน นวัตกรรม เทคโนโลยี และข่าวสารข้อมูลได้สะดวก”
โอกาสนี้รัฐมนตรีว่าการกระทรวงยุติธรรม​ พร้อมด้วยปลัดกระ​ทรวง​ยุติธรรม​ ได้เยี่ยมชมบูธกระทรวง​ยุติธรรม​ พร้อมทั้งได้ให้คําแนะนํา​ในการพัฒนาและจัดเก็บระบบ​การติดตามการว่างงานของผู้ที่ได้ลงทะเบียนรับข้อมูล​ข่าวสารตําแหน่ง​งานว่างในสังกัดกระทรวง​ยุติธรรม​ ทั้งนี้​ การจัดงานดังกล่าว​ จัดขึ้นระหว่าง​วันที่​ ๒๖​ -​ ๒๘​ กันยายน​ ๒๕๖๓​ ณ ไบเทค บางนา ฮอลล์ ๙๘​ - ๙๙”
รัฐบาลไทย-ข่าวทำเนียบรัฐบาล-รมว.ยุติธรรม มอบนโยบายและทิศทางการขับเคลื่อนยุทธศาสตร์การสืบสวนสอบสวนคดีพิเศษ ประจำปีงบประมาณ พ.ศ. ๒๕๖๔
วันอังคารที่ 29 กันยายน 2563
รมว.ยุติธรรม มอบนโยบายและทิศทางการขับเคลื่อนยุทธศาสตร์การสืบสวนสอบสวนคดีพิเศษ ประจําปีงบประมาณ พ.ศ. ๒๕๖๔
รมว.ยุติธรรม มอบนโยบายและทิศทางการขับเคลื่อนยุทธศาสตร์การสืบสวนสอบสวนคดีพิเศษ ประจําปีงบประมาณ พ.ศ. ๒๕๖๔
ในวันศุกร์ที่ ๒๕ กันยายน ๒๕๖๓ เวลา ๑๓.๓๐ ณ ห้องประชุมจูปีเตอร์ ชั้น ๓ โรงแรมมิราเคิล แกรนด์คอนแวนชั่น ถนนวิภาวดีรังสิต เขตหลักสี่ กรุงเทพฯ
นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานเปิดงานการมอบนโยบายและทิศทางการขับเคลื่อนยุทธศาสตร์การสืบสวนสอบสวนคดีพิเศษ ประจําปีงบประมาณ พ.ศ. ๒๕๖๔ พร้อมด้วย ว่าที่ร้อยตรี ธนกฤต จิตรอารีย์รัตน์ เลขานุการรัฐมนตรีว่าการกระทรวงยุติธรรม นายวิวัฒน์ นิติกาญจนา ที่ปรึกษารัฐมนตรีว่าการกระทรวงยุติธรรม นายสามารถ เจนชัยจิตรวนิช ผู้ช่วยรัฐมนตรีประจํากระทรวงยุติธรรม เข้าร่วมฟังบรรยายในโครงการประชุมเชิงปฏิบัติการรับมอบนโยบายและทิศทางการขับเคลื่อนยุทธศาสตร์ การสืบสวนสอบสวนคดีพิเศษ ประจําปีงบประมาณ ๒๕๖๔ โดยมี พ.ต.ท. กรวัชร์ ปานประภากร อธิบดีกรมสอบสวนคดีพิเศษ พร้อมด้วยคณะผู้บริหาร ข้าราชการ และเจ้าหน้าที่กรมสอบสวนคดีพิเศษ ให้การต้อนรับและร่วมรับฟังนโยบาย พร้อมทั้งเยี่ยมชมนิทรรศการ อาทิ สถิติคดีพิเศษ การลงพื้นที่สืบสวนสอบสวนของกรมสอบสวนคดีพิเศษ เทคโนโลยีที่ใช้ในการสอบสวน และรางวัลการทํางาน/ผลงานของกรมสอบสวนคดีพิเศษ
รัฐบาลไทย-ข่าวทำเนียบรัฐบาล-กระทรวงยุติธรรม มอบเข็มเครื่องหมายยุติธรรมธำรง ให้แก่ผู้ทำคุณประโยชน์ให้กับกระทรวงยุติธรรม ประจำปี พ.ศ. ๒๕๖๓
วันอังคารที่ 29 กันยายน 2563
กระทรวงยุติธรรม มอบเข็มเครื่องหมายยุติธรรมธํารง ให้แก่ผู้ทําคุณประโยชน์ให้กับกระทรวงยุติธรรม ประจําปี พ.ศ. ๒๕๖๓
กระทรวงยุติธรรม มอบเข็มเครื่องหมายยุติธรรมธํารง ให้แก่ผู้ทําคุณประโยชน์ให้กับกระทรวงยุติธรรม ประจําปี พ.ศ. ๒๕๖๓
ในวันพุธที่ ๒๓ กันยายน ๒๕๖๓ เวลา ๑๓.๓๐ น. ณ ห้องประชุมออดิทอเรียม โรงแรมเซ็นทรา บายเซ็นทาราศูนย์ราชการและคอนเวนชันเซ็นเตอร์ แจ้งวัฒนะ กรุงเทพมหานคร นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธาน ในพิธีมอบเข็มเครื่องหมายยุติธรรมธํารง และเกียรติบัตร ประจําปี ๒๕๖๓ โดยมีศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม ผู้บริหารกระทรวงยุติธรรม และแขกผู้มีเกียรติ เข้าร่วมกว่า ๑๒๐ คน
ในการนี้ รัฐมนตรีว่าการกระทรวงยุติธรรม ได้มอบเข็มเครื่องหมายยุติธรรมธํารง และเกียรติบัตร ให้แก่ข้าราชการ และเจ้าหน้าที่หน่วยงานสังกัดกระทรวงยุติธรรม รวมตลอดถึงผู้ทําคุณประโยชน์ให้กับกระทรวงยุติธรรม ที่ผ่านการพิจารณาคัดเลือกและมีมติเห็นชอบบุคคลที่มีคุณสมบัติเป็นไปตามหลักเกณฑ์ที่กําหนด ตามระเบียบกระทรวงยุติธรรม ว่าด้วยเข็มเครื่องหมายยุติธรรมธํารง พ.ศ. ๒๕๕๔ ให้เป็นผู้มีสิทธิประดับเข็มเครื่องหมายยุติธรรมธํารง ประจําปี ๒๕๖๓ รวมทั้งสิ้นจํานวน ๗๒ คน ประกอบด้วยข้าราชการและเจ้าหน้าที่ ในสังกัดกระทรวงยุติธรรม จํานวน ๔๔ คน และบุคคลผู้ทําคุณประโยชน์ให้กับกระทรวงยุติธรรมอย่างต่อเนื่อง จํานวน ๒๘ คน โดยแบ่งตาม ชั้นเข็มได้ ดังนี้
เข็มเครื่องหมายยุติธรรมธํารง ชั้นที่ ๒ อันเป็นเกียรติยิ่ง จํานวน ๒ คน
เข็มเครื่องหมายยุติธรรมธํารง ชั้นที่ ๓ อันเป็นที่เชิดชูยิ่ง จํานวน ๑ คน
เข็มเครื่องหมายยุติธรรมธํารง ชั้นที่ ๔ อันเป็นที่ชมเชยยิ่ง จํานวน ๖๙ คน
รัฐมนตรีว่าการกระทรวงยุติธรรม กล่าวว่า เข็มเครื่องหมายยุติธรรมธํารง เปรียบเสมือนเป็นเครื่องหมายของผู้ที่อุทิศตนเพื่อความยุติธรรม การได้รับในครั้งนี้ถือเป็นการสร้างขวัญและกําลังใจให้แก่ผู้ที่มีความมุ่งมั่น ตั้งใจในการปฏิบัติหน้าที่เพื่อสังคม เป็นผู้ที่ถึงพร้อมด้วยคุณธรรม จริยธรรม มีคุณงามความดีทั้งกายและใจ หวังเป็นอย่างยิ่งว่า เข็มเครื่องหมายยุติธรรมธํารงนี้ จะเป็นอีกหนึ่งความภาคภูมิใจในการปฏิบัติราชการ และเป็นเกียรติประวัติแก่วงศ์ตระกูล ตลอดจนเป็นแรงบันดาลใจในการปฏิบัติหน้าที่ ทําคุณประโยชน์แก่สังคม ด้วยความมุ่งมั่น ทุ่มเท เป็นแบบอย่างที่ดีให้แก่เพื่อนร่วมงานและบุคคลทั่วไปในสังคม ในการขับเคลื่อนภารกิจของกระทรวงยุติธรรม ให้มีความก้าวหน้า และยั่งยืนสืบไป
รัฐบาลไทย-ข่าวทำเนียบรัฐบาล-กระทรวงยุติธรรม ประชุมคณะหัวหน้าส่วนราชการระดับกระทรวงหรือเทียบเท่า ครั้งที่ ๔/๒๕๖๓
วันอังคารที่ 29 กันยายน 2563
กระทรวงยุติธรรม ประชุมคณะหัวหน้าส่วนราชการระดับกระทรวงหรือเทียบเท่า ครั้งที่ ๔/๒๕๖๓
กระทรวงยุติธรรม ประชุมคณะหัวหน้าส่วนราชการระดับกระทรวงหรือเทียบเท่า ครั้งที่ ๔/๒๕๖๓
ในวันพุธที่ ๒๓ กันยายน ๒๕๖๓ เวลา ๑๐.๐๐ น.
พลเอก ประยุทธ์ จันทร์โอชา นายกรัฐมนตรี
เป็นประธานการประชุมคณะหัวหน้าส่วนราชการระดับกระทรวงหรือเทียบเท่า ครั้งที่ ๔/๒๕๖๓
โดยมี ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
และหัวหน้าส่วนราชการระดับกระทรวงหรือเทียบเท่า เข้าร่วมฯ
ณ ตึกสันติไมตรี (หลังนอก) ทําเนียบรัฐบาล กรุงเทพมหานคร
รัฐบาลไทย-ข่าวทำเนียบรัฐบาล-รองปลัดฯ วรวรรณ ร่วมประชุมหารือศึกษาข้อมูลด้านการทดสอบยานยนต์และยานยนต์อนาคต
วันอังคารที่ 29 กันยายน 2563
รองปลัดฯ วรวรรณ ร่วมประชุมหารือศึกษาข้อมูลด้านการทดสอบยานยนต์และยานยนต์อนาคต
นางวรวรรณ ชิตอรุณ รองปลัดกระทรวงอุตสาหกรรม  ร่วมประชุมหารือศึกษาข้อมูลด้านการทดสอบยานยนต์และยานยนต์อนาคต ณ สถาบันยานยนต์ สํานักงานกล้วยน้ําไท กรุงเทพ
วันที่ 28 กันยายน 2563 นางวรวรรณ ชิตอรุณ รองปลัดกระทรวงอุตสาหกรรม เข้าร่วมประชุมหารือและศึกษาข้อมูลด้านการทดสอบยานยนต์และยานยนต์อนาคต โดยมีนายพิสิฐ รังสฤษฎ์วุฒิกุล ผู้อํานวยการสถาบันยานยนต์ ให้การต้อนรับ พลโทเอกชัย หาญพูนวิทยา เจ้ากรมการอุตสาหกรรมทหาร ศูนย์การอุตสาหกรรมป้องกันประเทศและพลังงานทหาร และคณะผู้บริหารจากวิทยาลัยป้องกันราชอาณาจักร (วปอ.) ร่วมประชุมหารือ ณ สถาบันยานยนต์ สํานักงานกล้วยน้ําไท กรุงเทพ
#ศูนย์ทดสอบวิจัยและพัฒนายานยนต์
#ยานยนต์อนาคต
#สถาบันยานยนต์
#กระทรวงอุตสาหกรรม
รัฐบาลไทย-ข่าวทำเนียบรัฐบาล-ศูนย์ยุติธรรมสร้างสุข ลงพื้นที่สร้างการรับรู้ พร้อมทั้งให้คำปรึกษาข้อกฎหมายแก่ประชาชน ณ ชุมชนวัดปุรณาวาส เขตทวีวัฒนา กรุงเทพมหานคร
วันอังคารที่ 29 กันยายน 2563
ศูนย์ยุติธรรมสร้างสุข ลงพื้นที่สร้างการรับรู้ พร้อมทั้งให้คําปรึกษาข้อกฎหมายแก่ประชาชน ณ ชุมชนวัดปุรณาวาส เขตทวีวัฒนา กรุงเทพมหานคร
ศูนย์ยุติธรรมสร้างสุข ลงพื้นที่สร้างการรับรู้ พร้อมทั้งให้คําปรึกษาข้อกฎหมายแก่ประชาชน ณ ชุมชนวัดปุรณาวาส เขตทวีวัฒนา กรุงเทพมหานคร
ในวันอาทิตย์ที่ ๒๐ กันยายน ๒๕๖๓
ณ ชุมชนวัดปุรณาวาส เขตทวีวัฒนา กรุงเทพมหานคร
นายปริญญ์วัฒน์ เปี่ยมปิ่นวงศ์ หัวหน้าศูนย์ยุติธรรมสร้างสุข
ศูนย์บริการร่วมกระทรวงยุติธรรม พร้อมด้วยเจ้าหน้าที่
ลงพื้นที่เพื่อสร้างการรับรู้ให้ประชาชน พร้อมทั้งให้คําปรึกษาข้อกฎหมาย
ในโครงการศูนย์ยุติธรรมสร้างสุขศูนย์บริการร่วมกระทรวงยุติธรรมเคลื่อนที่
ประจําปีงบประมาณ พ.ศ. ๒๕๖๓ รอบที่ ๓
โดยมีผู้นําชุมชนและประชาชนในพื้นที่ให้ความสนใจเข้าร่วมโครงการฯ และขอรับคําปรึกษาด้านกฎหมาย
************************
รัฐบาลไทย-ข่าวทำเนียบรัฐบาล-รมช.ธรรมนัส ตรวจเยี่ยมโครงการขุดลอกอ่างเก็บน้ำ พร้อมตรวจดูความก้าวหน้าหนองเล็งทราย จ.พะเยา
วันอังคารที่ 29 กันยายน 2563
รมช.ธรรมนัส ตรวจเยี่ยมโครงการขุดลอกอ่างเก็บน้ํา พร้อมตรวจดูความก้าวหน้าหนองเล็งทราย จ.พะเยา
รมช.ธรรมนัส ตรวจเยี่ยมโครงการขุดลอกอ่างเก็บน้ํา พร้อมตรวจดูความก้าวหน้าหนองเล็งทราย จ.พะเยา
ร้อยเอก ธรรมนัส พรหมเผ่า รัฐมนตรีช่วยว่าการกระทรวงเกษตรและสหกรณ์ ลงตรวจเยี่ยมโครงการขุดอ่างเก็บน้ําห้วยเหยี่ยน อ.เมืองพะเยา โครงการขุดลอกลําน้ําอิงตอนบน อ.แม่ใจ และโครงการพัฒนาหนองเล็งทราย อ.แม่ใจ จ.พะเยา ว่า กระทรวงเกษตรและสหกรณ์ ได้เห็นถึงปัญหาความเดือดร้อนของพี่น้องเกษตรกร และประชาชนทั่วไป จากสถานการณ์ภัยแล้ง และน้ําท่วมให้ช่วงน้ําหลาก เพราะน้ํานั้น เป็นปัจจัยสําคัญในการอุปโภค - บริโภค และการทําการเกษตรกรรม เพื่อเป็นการช่วยบรรเทาความเดือดร้อนแก่พี่น้องเกษตรกร
จากนั้น ยังได้เดินทางไปพบปะพี่น้องเกษตรกร เพื่อติดตามความคืบหน้าโครงการพัฒนาแหล่งน้ําหนองเล็งทราย และโครงการปลูกหญ้าแฝกเพื่ออนุรักษ์ดินและน้ํา ซึ่งหนองเล็งทราย เป็นแอ่งน้ําธรรมชาติขนาดใหญ่อยู่ในลุ่มน้ําโขง และเป็นพื้นที่ต้นลําน้ําอิงก่อนไหลลงสู่กว๊านพะเยา เพื่อเพิ่มประสิทธิภาพการกักเก็บน้ํา ก่อสร้างฝายพับได้ ปรับปรุงและฟื้นฟูร่องน้ําเดิมให้มีขนาดกว้างขึ้น เพื่อพัฒนาพื้นที่ในการกักเก็บน้ําไว้ใช้อุปโภค - บริโภค และผลิตน้ําประปา ใช้ในการเกษตรโดยรอบในช่วงฤดูแล้ง และยังจะพัฒนาให้เป็นแหล่งท่องเที่ยวเชิงนิเวศ ทั้งยังได้เปิดครัวหนองเล็งทราย ซึ่งเป็นร้านอาหารที่จะนําพืชผัก ผลผลิตทางการเกษตรของเกษตรกรโดยรอบมาประกอบอาหารจําหน่ายให้แก่นักท่องเที่ยวที่มา เพื่อเป็นการสร้างรายได้แก่พี่น้องเกษตรกร และประชาชนโดยรอบ
รัฐบาลไทย-ข่าวทำเนียบรัฐบาล-พ่อค้า – แม่ค้าออนไลน์ อย่าลืมยื่นแบบภาษีเงินได้บุคคลธรรมดาครึ่งปี (ภ.ง.ด.94) ปี 2563
วันอังคารที่ 29 กันยายน 2563
พ่อค้า – แม่ค้าออนไลน์ อย่าลืมยื่นแบบภาษีเงินได้บุคคลธรรมดาครึ่งปี (ภ.ง.ด.94) ปี 2563
กรมสรรพากรแจ้งพ่อค้า - แม่ค้าออนไลน์ ยื่นแบบภาษีเงินได้บุคคลธรรมดาครึ่งปี (ภ.ง.ด.94) ที่สํานักงานสรรพากรพื้นที่สาขาได้ถึงวันที่ 30 กันยายน 2563 หรือยื่นผ่านทางอินเทอร์เน็ตที่ www.rd.go.th ได้ถึงวันที่ 8 ตุลาคม 2563 ยื่นภายในกําหนดเวลาลดภาระเงินเพิ่ม
กรมสรรพากรแจ้งพ่อค้า - แม่ค้าออนไลน์ ยื่นแบบภาษีเงินได้บุคคลธรรมดาครึ่งปี (ภ.ง.ด.94) ที่สํานักงานสรรพากรพื้นที่สาขาได้ถึงวันที่ 30 กันยายน 2563 หรือยื่นผ่านทางอินเทอร์เน็ตที่ www.rd.go.th ได้ถึงวันที่ 8 ตุลาคม 2563 ยื่นภายในกําหนดเวลาลดภาระเงินเพิ่ม และค่าปรับ
นางสมหมาย ศิริอุดมเศรษฐ ที่ปรึกษาด้านยุทธศาสตร์การจัดเก็บภาษี (กลุ่มธุรกิจพลังงาน) ในฐานะโฆษกกรมสรรพากร เปิดเผยว่า “30 กันยายน 2563 เป็นวันที่สิ้นสุดเวลาการยื่นแบบภาษีเงินได้บุคคลธรรมดาครึ่งปี (ภ.ง.ด.94) ปี 2563 ซึ่งพ่อค้า - แม่ค้าออนไลน์ เป็นผู้มีรายได้ตามมาตรา 40 (8) แห่งประมวลรัษฎากร ให้นํารายได้จากการขายสินค้าบนระบบออนไลน์ที่ได้รับระหว่างวันที่ 1 มกราคมถึงวันที่ 30 มิถุนายน 2563 มารวมคํานวณยื่นแบบภาษีเงินได้บุคคลธรรมดาครึ่งปี (ภ.ง.ด.94) หากใช้ช่องทางการยื่นแบบทางอินเทอร์เน็ตผ่านเว็บไซต์กรมสรรพากร www.rd.go.th ได้ถึงวันที่ 8 ตุลาคม 2563 และชําระภาษี (ถ้ามี) ผ่านช่องทางอิเล็กทรอนิกส์เพื่อรักษามาตรฐานการเว้นระยะห่างทางสังคม ร่วมกันป้องกันการแพร่ระบาดของ โรคติดเชื้อไวรัสโคโรนา 2019 (COVID – 19)”
โฆษกกรมสรรพากร กล่าวเพิ่มเติมว่า “สําหรับผู้เสียภาษีที่มีภาษีต้องชําระ ตั้งแต่ 3,000 บาท ขึ้นไป สามารถแบ่งผ่อนชําระได้ 3 งวดๆ ละเท่าๆ กัน โดยไม่ต้องเสียเงินเพิ่มใดๆ และติดต่อขอผ่อนชําระได้ที่สํานักงานสรรพากรพื้นที่สาขา หรือทางอินเทอร์เน็ตที่ www.rd.go.th ทั้งนี้ การยื่นแบบฯ เกินระยะเวลาที่กฎหมายกําหนดจะทําให้ผู้เสียภาษีมีภาระต้องชําระค่าปรับไม่เกิน 2,000 บาท และหากมีภาษีที่ต้องชําระ จะต้องเสียเงินเพิ่มในอัตราร้อยละ 1.5 ต่อเดือน”
สําหรับผู้ที่มีข้อสงสัยสามารถสอบถามข้อมูลเพิ่มเติมได้ที่สํานักงานสรรพากรทุกแห่งทั่วประเทศหรือที่ศูนย์สารนิเทศสรรพากร (RD Intelligence Center) โทร. 1161
รัฐบาลไทย-ข่าวทำเนียบรัฐบาล-กระทรวงยุติธรรม รับเรื่องจากกลุ่มผู้เสียหาย จากการซื้อขายชุดนอนออนไลน์ โดยมีมูลค่าความเสียหายกว่าสิบล้านบาท
วันอังคารที่ 29 กันยายน 2563
กระทรวงยุติธรรม รับเรื่องจากกลุ่มผู้เสียหาย จากการซื้อขายชุดนอนออนไลน์ โดยมีมูลค่าความเสียหายกว่าสิบล้านบาท
กระทรวงยุติธรรม รับเรื่องจากกลุ่มผู้เสียหาย จากการซื้อขายชุดนอนออนไลน์ โดยมีมูลค่าความเสียหายกว่าสิบล้านบาท
ในวันจันทร์ที่ ๒๑ กันยายน ๒๕๖๓ เวลา ๑๓.๐๐ น. ณ บริเวณหน้าศูนย์ยุติธรรมสร้างสุข ชั้น ๒ อาคารราชบุรีดิเรกฤทธิ์ ศูนย์ราชการเฉลิมพระเกียรติ กรุงเทพฯ
นายสมศักดิ์ เทพสุทิน รัฐมนตรีว่าการกระทรวงยุติธรรม มอบหมายให้ ว่าที่ร้อยตรีธนกฤต จิตรอารีย์รัตน์ เลขานุการรัฐมนตรีว่าการกระทรวงยุติธรรม รับเรื่องร้องทุกข์จากกลุ่มผู้ได้รับความเสียหาย จากเพจที่ทําขึ้นมาเพื่อซื้อขายชุดนอนออนไลน์ ในชื่อเพจ "ชุดนอน by Shopping" โดยมี หัวหน้าศูนย์ยุติธรรมสร้างสุข ผู้แทนจากกรมสอบสวนคดีพิเศษ และเจ้าหน้าที่ที่เกี่ยวข้อง เข้าร่วมฯ
จากกรณีดังกล่าวทางเพจ ได้ทําการแพร่ภาพสดหลอกลวงประชาชน เพื่อให้ผู้เสียหายต้องการสั่งซื้อสินค้าในจํานวนมากขึ้น มีการโอนเงินให้กับทางร้านค้า แต่ลูกค้าไม่ได้รับสินค้าดังกล่าว และมีลูกค้าหรือตัวแทน จํานวนหนึ่งได้ขอเงินคืนแต่กลับถูกปฏิเสธ แล้วทางเพจได้ทําการเปลี่ยนชื่อเพจเป็นชื่อ "ชุดนอนราคาส่ง" เพื่อหลอกลวงลูกค้ารายใหม่ที่เข้ามาสั่งซื้อเพิ่มขึ้น ซึ่งในขณะนี้มีผู้ที่ได้รับความเสียหายประมาณ ๑๐๗ คน รวมยอดเงินความเสียหายประมาณ ๑๐,๖๐๐,๐๐ ล้านบาท
ทั้งนี้ ศูนย์ยุติธรรมสร้างสุข ได้รับเรื่องที่ผู้เสียหายนํามายื่นเพิ่มเติม และ ส่งต่อให้กรมสอบสวนคดีพิเศษ ดําเนินการสอบสวนเรื่องดังกล่าวเพิ่มเติม
รัฐบาลไทย-ข่าวทำเนียบรัฐบาล-​ “โครงการประกวดศาลทหารต้นแบบดีเด่น” รักษาดุลยภาพแห่งกฎหมาย มุ่งธำรงความยุติธรรมแก่กำลังพลและประชาชน
วันอังคารที่ 29 กันยายน 2563
​ “โครงการประกวดศาลทหารต้นแบบดีเด่น” รักษาดุลยภาพแห่งกฎหมาย มุ่งธํารงความยุติธรรมแก่กําลังพลและประชาชน
พลเอก ณัฐ อินทรเจริญ ปลัดกระทรวงกลาโหม ผู้แทนรัฐมนตรีว่าการกระทรวงกลาโหม เป็นประธานในพิธีมอบรางวัลโครงการประกวดศาลทหารต้นแบบดีเด่น กองทัพภาคที่ ๑ ถึงกองทัพภาคที่ ๔ ณ ห้องสุรศักดิ์มนตรี ในศาลาว่าการกลาโหม
โดยมีนายทหารชั้นผู้ใหญ่ และกําลังพลร่วมแสดงความยินดี และปลัดกระทรวงกลาโหมยังได้กล่าวชื่นชมกําลังพลทุกคน ที่ร่วมใจกัน พัฒนา หน่วยงาน ใส่ใจปรับปรุงทิวทัศน์ การดูแลกําลังพล นักโทษ ผู้คุมขังและญาติ ได้เป็นอย่างดี ซึ่งถือเป็นการพัฒนาอีกก้าวหนึ่ง เพื่อยกระดับศาลทหารให้มีความทันสมัย ทันต่อเหตุการณ์ให้เป็นศาลทหารต้นแบบในครั้งนี้ (29 ก.ย.63)
รัฐบาลไทย-ข่าวทำเนียบรัฐบาล-กระทรวงยุติธรรม จัดโครงการสร้างการรับรู้ การตรวจพิสูจน์สารเสพติดในเส้นผม เพื่อประโยชน์แห่งความยุติธรรม
วันอังคารที่ 29 กันยายน 2563
กระทรวงยุติธรรม จัดโครงการสร้างการรับรู้ การตรวจพิสูจน์สารเสพติดในเส้นผม เพื่อประโยชน์แห่งความยุติธรรม
กระทรวงยุติธรรม จัดโครงการสร้างการรับรู้ การตรวจพิสูจน์สารเสพติดในเส้นผม เพื่อประโยชน์แห่งความยุติธรรม
ในวันจันทร์ที่ ๒๑ กันยายน ๒๕๖๓ เวลา ๐๙.๓๐ น.
ณ ห้องจูปิเตอร์ โรงแรมมิราเคิล แกรนด์ คอนเวนชั่น เขตหลักสี่ กรุงเทพมหานคร
นายสมศักดิ์ เทพสุทิน รัฐมนตรีว่าการกระทรวงยุติธรรม
เป็นประธานเปิดโครงการ สร้างการรับรู้ การตรวจพิสูจน์สารเสพติดในเส้นผม
และปาฐกถาพิเศษ เรื่อง การตรวจสารเสพติดในเส้นผม เพื่อลดความเหลื่อมล้ําของสังคม
โดยมี ว่าที่ร้อยตรีธนกฤต จิตรอารีย์รัตน์ เลขานุการรัฐมนตรีว่าการกระทรวงยุติธรรม
นายสามารถ เจนชัยจิตรวนิช ผู้ช่วยรัฐมนตรีประจํากระทรวงยุติธรรม
ผู้บริหารในสังกัดกระทรวงยุติธรรม และผู้ที่เกี่ยวข้องเข้าร่วมฯ เพื่อสร้างการรับรู้การตรวจสารเสพติดในเส้นผม
และเพื่อให้เจ้าหน้าที่สํานักงานคณะกรรมการป้องกันและปราบปรามยาเสพติด
และเจ้าหน้าที่สถาบันนิติวิทยาศาสตร์ รวมทั้งหน่วยงานที่เกี่ยวข้อง ได้รับความรู้ ความเข้าใจ
ในการเก็บเส้นผม และตรวจพิสูจน์สารเสพติดในเส้นผม
โครงการในครั้งนี้เกิดจากความร่วมมือของสํานักงานคณะกรรมการป้องกันและปราบปรามยาเสพติดร่วมกับสถาบันนิติวิทยาศาสตร์
เพื่อนําไปใช้ประโยชน์ในเชิงการให้บริการต่อภาครัฐ ภาคเอกชน และภาคประชาสังคม ในอนาคต
โอกาสนี้ รัฐมนตรีว่าการกระทรวงยุติธรรม กล่าวว่า ปัญหายาเสพติดเป็นสิ่งที่รัฐบาลให้ความสําคัญเป็นอย่างมาก
โดยถือเป็นหนึ่งในนโยบายเร่งด่วนของรัฐบาล
โดยมุ่งลดปริมาณยาเสพติดในภูมิภาค ด้วยการสกัดกั้นสารตั้งต้นและเคมีภัณฑ์ มิให้ถูกลักลอบนําเข้าไปยังแหล่งผลิต
และสกัดกั้นไม่ให้ยาเสพติดแพร่กระจายออกไปทั้งในและนอกภูมิภาค
รวมถึงตัดวงจรการค้ายาเสพติดโดยเน้นการสืบสวนสอบสวนทางการเงิน ขยายผลสู่การยึดทรัพย์
เพื่อให้ปัญหายาเสพติดหมดไปจากประเทศไทย
นิติวิทยาศาสตร์เป็นเครื่องมือสําคัญที่ถูกนํามาใช้ในการพิสูจน์ ความจริงประกอบการพิจารณาการกระทําความผิด
เพื่อสนับสนุนกระบวนการยุติธรรมไม่ใช่แค่ใช้สนับสนุนการสืบสวนสอบสวนทางคดีอาญา
แต่นิติวิทยาศาสตร์ยังสามารถนํามาใช้ในมิติเชิงแก้ไขปัญหาทางสังคมได้
เช่น การนําการตรวจสารเสพติดในเส้นผมมาใช้เป็นเครื่องมือในการติดตาม เฝ้าระวังการใช้ยาเสพติดของเด็กและเยาวชน
ซึ่งอยู่ในความดูแลของกรมพินิจและคุ้มครองเด็กและเยาวชน
ผมเชื่อว่าในอนาคต การตรวจสารเสพติดในเส้นผมจะถูกนํามาใช้เป็นเครื่องมือสําคัญในกระบวนการยุติธรรม
ทั้งในรูปแบบที่เป็นกระบวนการยุติธรรมทางอาญาที่ช่วยพิสูจน์ยืนยันการกระทําความผิดของบุคคล
รวมถึงการนํามาใช้แก้ไขปัญหาสังคมในเชิงป้องปราม เฝ้าระวังอันตรายแก่สังคม อย่างไรก็ตาม
แม้ว่าปัจจุบันการตรวจสารเสพติดในเส้นผมจะมีต้นทุนที่สูงราคาแพงกว่าการตรวจจากปัสสาวะ หรือเลือด
แต่ถือว่าเป็นการลงทุนที่คุ้มค่าเนื่องจากวิธีการตรวจหาสารเสพติดในเส้นผมสามารถตรวจหาสารได้มากกว่า ๒๖ ชนิดในคราวเดียวกัน
และยังสามารถตรวจสอบประวัติการใช้ยาเสพติดที่ผ่านมาได้
ในช่วงระยะเวลาเป็นเดือนหรือเป็นปี ตามความยาวของเส้นผม โดยไม่เสื่อมสภาพ นอกจากนี้ ยังจัดเก็บได้ง่าย ตรวจซ้ําได้
ซึ่งแตกต่างจากการตรวจจากเลือด หรือปัสสาวะ
ซึ่งตัวอย่างมักเสื่อมสภาพได้ง่าย และยังต้องเก็บรักษาตัวอย่างไว้ในตู้เย็น สามารถช่วยอํานวยความยุติธรรม ลดความเหลื่อมล้ํา
และแก้ปัญหาในเชิงสังคมได้อย่างมีประสิทธิภาพ
รัฐบาลไทย-ข่าวทำเนียบรัฐบาล-SME D Bank ได้รับ 93.51 คะแนน อยู่ในเกณฑ์ระดับ A จากการประเมินคุณธรรมความโปร่งใสฯ หน่วยงานภาครัฐ ปี 63 โดย ป.ป.ช.
วันอังคารที่ 29 กันยายน 2563
SME D Bank ได้รับ 93.51 คะแนน อยู่ในเกณฑ์ระดับ A จากการประเมินคุณธรรมความโปร่งใสฯ หน่วยงานภาครัฐ ปี 63 โดย ป.ป.ช.
ป.ป.ช. ประกาศผลประเมินคุณธรรมและความโปร่งใสฯ หน่วยงานภาครัฐ (ITA) ประจําปี  2563 โดย ธพว. ได้รับ 93.51 คะแนน อยู่ในเกณฑ์ประเมินระดับ A นับเป็นลําดับ 9 จาก 53 หน่วยงานรัฐวิสาหกิจ รวมถึง เป็นการเพิ่มขึ้นต่อเนื่อง บ่งบอกถึงการมีพัฒนาการ และการรักษาคุณธรรม
ป.ป.ช. ประกาศผลประเมินคุณธรรมและความโปร่งใสฯ หน่วยงานภาครัฐ (ITA) ประจําปี 2563 โดย ธพว. ได้รับ 93.51 คะแนน อยู่ในเกณฑ์ประเมินระดับ A นับเป็นลําดับ 9 จาก 53 หน่วยงานรัฐวิสาหกิจ รวมถึง เป็นการเพิ่มขึ้นต่อเนื่อง บ่งบอกถึงการมีพัฒนาการ และการรักษาคุณธรรมความโปร่งใสต่อเนื่อง อันเกิดจากคณะกรรมการ ผู้บริหาร และพนักงานรวมพลังยึดธรรมาภิบาลขับเคลื่อนองค์กร
นางสาวนารถนารี รัฐปัตย์ กรรมการผู้จัดการธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank เปิดเผยว่า สํานักงานคณะกรรมการป้องกันและปราบปรามการทุจริตแห่งชาติ (ป.ป.ช.) ประกาศผลคะแนนการประเมินคุณธรรมและความโปร่งใสในการดําเนินงานของหน่วยงานภาครัฐ (Integrity and Transparency Assessment หรือ ITA) ประจําปีงบประมาณ พ.ศ. 2563 โดยมีหน่วยงานภาครัฐ องค์กรส่วนท้องถิ่น และองค์การมหาชน เข้าร่วมการประเมินทั้งสิ้น 8,303 หน่วยงาน ผลปรากฏว่า ธพว. ได้รับ 93.51 คะแนน อยู่ในเกณฑ์ประเมินระดับ A และอยู่ในลําดับที่ 9 จาก 53 หน่วยงานรัฐวิสาหกิจ โดยคะแนนดังกล่าว เพิ่มขึ้นจากปีที่แล้ว (2562) ซึ่ง ธพว. ได้รับ 91.92 คะแนน และเป็นลําดับที่ 14 จาก 54 หน่วยงานรัฐวิสาหกิจ บ่งบอกว่า ธพว. มีพัฒนาการด้านคุณธรรมและความโปร่งใสเป็นไปในทิศทางที่ดีขึ้น ส่งผลให้เกิดภาพลักษณ์ที่ดีต่อธนาคาร สร้างความเชื่อมั่นแก่ผู้มีส่วนได้เสียในด้านคุณธรรมและความโปร่งใส
ทั้งนี้ ธพว. ตระหนักถึงความสําคัญของระบบธรรมาภิบาล (Corporate Governance : CG) ซึ่งถือเป็นปัจจัยหลักในการส่งเสริมให้ธนาคารเป็นสถาบันการเงินชั้นนําทางด้านการกํากับดูแลกิจการที่ดี มีการบริหารจัดการองค์กรอย่างเป็นเลิศ มีคุณธรรมในการดําเนินงาน มีความโปร่งใส และสามารถตรวจสอบได้ สร้างมูลค่าเพิ่มแก่กิจการในระยะยาว คุ้มครองผลประโยชน์ของผู้เกี่ยวข้อง และผู้มีส่วนได้เสีย และเป็นปัจจัยสําคัญในการขับเคลื่อนภารกิจให้บรรลุวิสัยทัศน์ขององค์กร ซึ่งจะเป็นกลไกสําคัญที่ ธพว. จะนําไปใช้และถือปฏิบัติอย่างจริงจังเพื่อให้เกิดกลไกและระบบการบริหารจัดการที่ดีในธนาคาร นําไปสู่การเป็นสถาบันการเงินหลักของรัฐที่มีความโปร่งใส มีความน่าเชื่อถือ สามารถเพิ่มมูลค่าทางเศรษฐกิจ เพื่อการพัฒนาเอสเอ็มอีไทยอย่างยั่งยืนต่อไป
นางสาวนารถนารี กล่าวเสริมว่า ผลการประเมินที่เพิ่มขึ้น เกิดจากคณะกรรมการ ผู้บริหาร และพนักงาน ธพว. ร่วมใจกันประกาศเจตจํานงสุจริต พร้อมแจ้งเรื่องการยึดหลักธรรมาภิบาลให้หน่วยงานที่ทําธุรกรรมกับ ธพว. ได้ทราบและยึดถือปฏิบัติโดยทั่วกัน นอกจากนี้ ผู้บริหารและพนักงาน ธพว. ทุกระดับร่วมมือกันตอบแบบรายงานความขัดแย้งทางผลประโยชน์ เพื่อเน้นย้ําบทบาทการเป็นธนาคารที่ดําเนินงานอย่างโปร่งใส และช่วยป้องกันไม่ให้เกิดพฤติกรรมหรือการกระทําที่จะก่อให้เกิดความขัดแย้งทางผลประโยชน์ได้
ทั้งนี้ ธพว. จะยึดมั่นพันธกิจเป็นสถาบันการเงินเพื่อการพัฒนา และเป็นหนึ่งในเครื่องมือของรัฐบาล เพื่อยกระดับเอสเอ็มอีให้เติบโตอย่างยั่งยืน ก้าวสู่การเป็นกําลังสําคัญในการสร้างความเข้มแข็งแก่เศรษฐกิจไทย